5)- Jjiḥ n yargazen: D tamsalt tameqrant maḍi i tt-xelf-d lɣerba i yergazen n tmurt n leqbayel, yarna d taluft i ṭṭuqten di temetti-nneɣ s ssebba n lɣerba, ladɣa di tallit-nni i yeɛeddan. Jjiḥ n yargazen-agi di tmurt n Fransa yettuɣal ar waṭas n ssebbat, yezmer lḥal ahat d abeddel i dyellan di tudert n wemdan sumata, (seg yidles ɣur wayeḍ, si tmurt ar tayeḍ ) neɣ ahat, jjiḥ-agi yettuɣal ar weguren yettidir wargaz daxel n wexxam-is acku, ula d tameṭṭut-is, d imawlan-is a tid-yextaren netta a tt-yaɣ ama yebɣa-tt neɣ ur tt-yebɣi, neɣ ahat jjiḥ-agi yettuɣal ar wemdan s timad-is kan aka mebla ssebba! Amedya n Aɛmer n Wemzal: 35